b'\n_START_ARTICLE_\nLiudas Ma\xc5\xbeeika\n_START_SECTION_\nBiografija\n_START_PARAGRAPH_\n1976 m. su pagyrimu baig\xc4\x97 Kauno politechnikos institut\xc4\x85, kur \xc4\xafgijo in\xc5\xbeinieriaus-matematiko specialyb\xc4\x99. Pasiliko dirbti institute, Skai\xc4\x8diavimo technikos katedroje. 1980 m. per\xc4\x97jo dirbti \xc4\xaf Ultragarso laboratorij\xc4\x85 ir \xc4\xafstojo \xc4\xaf aspirant\xc5\xabr\xc4\x85. 1986 m. apgyn\xc4\x97 technikos moksl\xc5\xb3 daktaro disertacij\xc4\x85._NEWLINE_D\xc4\x97st\xc4\x97 KTU Teorin\xc4\x97s radiotechnikos katedroje \xe2\x80\x93 \xc4\x97jo docento pareigas, v\xc4\x97liau tapo profesoriumi Telekomunikacij\xc5\xb3 katedroje. KTU senato narys, KTU matavimo in\xc5\xbeinerijos krypties doktorant\xc5\xabros komiteto narys, KTU elektros ir elektronikos krypties doktorant\xc5\xabros komiteto pirmininkas, Lietuvos ir u\xc5\xbesienio projekt\xc5\xb3 ekspertas. 2016 m. tapo Lietuvos moksl\xc5\xb3 akademijos tikruoju nariu._NEWLINE_2014\xe2\x80\x932016 m. buvo Skaitmeninio modeliavimo laboratorijos ved\xc4\x97jas, nuo 2016 m. yra Kazimiero Bar\xc5\xa1ausko ultragarso mokslo instituto direktorius. Mokslinio darbo sritys: matavimai ultragarsu ir neardomieji bandymai, skaitmeninis ultragarsini\xc5\xb3 signal\xc5\xb3, lauk\xc5\xb3 apdorojimas ir kompiuterinis modeliavimas. Sta\xc5\xbeavosi mokslo centruose \xc5\xa0vedijoje, Did\xc5\xbeiojoje Britanijoje, Pranc\xc5\xabzijoje._NEWLINE_2016 m. paskirta Lietuvos mokslo premija technologijos moksl\xc5\xb3 srityje u\xc5\xbe darb\xc5\xb3 cikl\xc4\x85 \xe2\x80\x9eUltragarsin\xc4\x97s matavimo, steb\xc4\x97senos ir diagnostikos technologijos ekstremalioms s\xc4\x85lygoms\xe2\x80\x9c (su bendraautoriumi R. Ka\xc5\xbeiu).'